AQSh Kongressi maxsus xizmatlarning elektron josuslik bo‘yicha vakolatlarini kengaytirdi

AQSh Kongressining ikkala palatasi ham maxsus xizmatlarning AQSh va boshqa davlatlar fuqarolari ustidan elektron josuslikni amalga oshirish bo‘yicha vakolatlarini sezilarli darajada kengaytiruvchi qonunni ma’qulladi, deb xabar bermoqda “TASS”.

Hujjat Oq uyga yuborilgan bo‘lib, AQSh prezidenti Barak Obama ham uni imzolashi kutilmoqda. Qonunning 309-bo‘limiga binoan, maxsus xizmatlar fuqarolarning shaxsiy telefondagi suhbatlari va elektron yozishmalarini sud ruxsatisiz to‘plashi, saqlashi va tarqatishiga ruxsat berildi.
Ba’zi kongressmenlar ushbu qonundan qattiq norozilik bildirib, yuqoridagi me’yorni Senat maxfiy ravishda hujjatga kiritganini ma’lum qilgan. Ayniqsa, elektron josuslik uchun na order, na sud ruxsati, na kongress oldida javob berish shart emasligi ularning jahliga sabab bo‘lmoqda.